**Negacija**, **negiranje** ili **poricanje Holokausta** je izraz kojim se u najširem smislu označavaju stavovi i tvrdnje koje osporavaju i negiraju Holokaust, odnosno genocid Jevreja u Evropi za vrijeme drugog svjetskog rata. Poricatelji Holokausta uglavnom navode tri glavne teze: da nacistička Njemačka nije imala službenu politiku fizičke eliminacije Jevreja na područjima pod svojom vlašću; da njeni koncentracioni logori nisu služili niti bili zamišljeni kao logori za istrebljivanje, a u njima gasne komore nisu bile korištene za masovne likvidacije zatvorenike; te da je broj Jevreja ubijenih ili umrlih za vrijeme drugog svjetskog rata u Evropi barem za jedan red veličine niži od općeuvriježenih procjena od 5-6 miliona. Poricanje Holokausta se smatra najpoznatijim od svih poricanja genocida.

Poricatelji Holokausta za svoje tvrdnje ne koriste izraz "poricanje" nego "revizionizam", što se obično tumači kao nastojanje da svoje tvrdnje učine dijelom "legitimne" historiografije. Poricanje Holokausta, s druge strane, obično izaziva oštre reakcije s obzirom da mu se od kritičara u pravilu daju politički motivi, odnosno smatra se nastojanje da se nacistička ideologija i vodeće ličnosti nacističkog oslobode odgovornosti za događaje koji se smatraju jednim od najvećih zločina u historiji. Poricanje Holokausta se obično vezuje uz neonacističke, antisemitske i krugove radikalne desnice, a njegovi zagovornici Holokaust, odnosno njegovo konvencionalno i opće uvriježeno tumačenje, opisuju kao jevrejsku masovnu prevaru provedenu u cilju nametanja reparacija od strane poraženih država i sticanja simpatija za Izrael. U Evropi su mnoga zakonodavstva zbog toga donijele zakone kojima se poricanje Holokausta tretira kao govor mržnje, odnosno kao verbalni delikt za koji su zapriječene teške novčane i zatvorske kazne.

Najpoznatiji poricatelji Holokausta
-----------------------------------

* Harry Elmer Barnes, američki historičar
* David Hoggan, američki historičar
* Paul Rassinier, francuski pacifistički aktivist i zatvorenik njemačkih logora u drugom svjetskom ratu
* Arthur Butz, američki inženjer i univerzitetski profesor
* David Irving, engleski historičar
* Robert Faurisson, francuski historičar
* Willis Carto, američki radikalni desni političar, također poznat i kao *truther*
* Mohammed Mahdi Akef, bivši predsjednik egipatskog Muslimanskog bratstva
* Roeland Raes, belgijski desničarski političar, bivši potpredsjednik stranke Vlaams Blok

Institut za reviziju historije (engleski: ), osnovan 1978. u SAD, predstavlja najpoznatiju organizaciju koja okuplja poricatelje Holokausta.

Prozvani za poricanje
---------------------

* Mahmud Ahmadinežad, bivši predsjednik Irana

Vanjske veze
------------

* Confronting Holocaust Denial: A Strategy Arhivirano 2013-01-16 na Wayback Machine-u, online predavanje Ephraima Kayea iz Yad Vashema (`en`)
* The Wiener Library for the Study of the Holocaust & Genocide (`en`)
* The Nizkor Project (`en`)
* The Holocaust History Project Arhivirano 2004-09-19 na Wayback Machine-u (`en`)
* Holocaust Education & Archive Research Team (HEART)
* Holocaust Denial: An Online Guide to Exposing and Combating Anti-Semitic Propaganda Arhivirano 2006-02-10 na Wayback Machine-u, izdanje Antidefamacijske lige
* Holocaust Denial on Trial, dokumenti sa procesa David Irving vs. Penguin Books and Deborah Lipstadt (`en`)
* Holocaust Denial & The Big Lie – Jewish Virtual Library (`en`)